Juan Padrón

Juan Manuel PADRÓN Blanco (Matanzas, 29-an de januaro 1947 - Havano, 24-an de marto 2021) estis kuba karikaturisto, ilustristo, scenaristo kaj kinreĝisoro, kiu diplomiĝis pri Arthistorio ĉe la Universitato de Havano. Liaj unuaj desegnaĵoj aperis en la revuo Mella kaj poste en El Sable, suplemento de la revuo Juventud Rebelde. Elpidio Valdés, ĝia plej fama rolulo, aperis unuafoje en la revuo Pionero en 1970.

En 1974, li komencis sian laboron kiel bildstria reĝisoro ĉe la Kuba Instituto pri Kinematografia Arto kaj Industrio, de kie li alportis siajn rolulojn al la kinejo. Li faris sian unuan plenlongan filmon en 1979, Elpidio Valdés (longa filmo), kaj sian duan Vampiros en La Habana, en 1985. Krom la filmoj de Elpidio Valdés, li estis ankaŭ la kreinto de la animacia serio Filminuto, kiu aperis unuafoje en 1980. Komencante en 1986, li laboris en kunlaboro kun Quino por krei alian serion kiun ili nomis Quinoscopio. Li estis estrarano de UNEAC (Unión de Escritores y Artistas de Cuba).

Referencoj

Kategorio:Kubaj reĝisoroj